ອັງກິດ ສົ່ງນັກສອນ ສາສະໜາ Hamza ໃຫ້ແກ່ ສະຫະລັດ
ອັງກິດ ສົ່ງນັກສອນສາສະໜາ Hamza ແລະຜູ້ຕ້ອງສົງໄສ ເປັນພວກກໍ່ການຮ້າຍອື່ນໆອີກ 4 ຄົນ ໃຫ້ແກ່ສະຫະລັດ
ນັກສອນສາສະໜາອິສລາມຫົວຮຸນແຮງ Abu Hamza al-Masri ແລະຜູ້ຕ້ອງ ສົງໄສເປັນພວກກໍ່ການຮ້າຍອີກ 4 ຄົນໄດ້ຖືກສົ່ງມາ ຍັງສະຫະລັດ ໂດຍເຮືອບິນຂອງອາເມຣິກັນ 2 ລຳ ບໍ່ເທົ່າໃດຊົ່ວ ໂມງ ຫຼັງຈາກສານສູງຂອງອັງກິດໄດ້ແຜ້ວທາງເພື່ອໃຫ້ມີການສົ່ງ ຜູ້ຮ້າຍຂ້າມແດນດັ່ງກ່າວ ເຮືອບິນທັງສອງ ໄດ້ອອກເດີນທາງ ຈາກຖານທັບອາກາດຂອງ ຣາດຊະອານາຈັກອັງກິດໃນທັນທີຫຼັງຈາກສານສູງຂອງອັງກິດ ໄດ້ປະຕິເສດຕໍ່ການຂໍອຸທອນໃນນາທີສຸດທ້າຍຂອງທ້າວ Ham- za ແລະ ຜູ້ຕ້ອງສົງໄສຄົນອື່ນໆ ບຸກຄົນທັງຫ້າໄດ້ຕັ້ງຄຳຖາມກ່ຽວກັບເລື່ອງສິດທິມະນຸດແລະ ສະພາບການເປັນຢູ່ໃນຄຸກທີ່ພວກເຂົາຄາດວ່າຈະປະເຊີນຢູ່ ໃນສະຫະລັດ ໃນການປະຕິເສດ ຕໍ່ການຂໍອຸທອນຂອງບຸກຄົນທັງຫ້ານັ້ນ ສານອັງກິດໄດ້ ກ່າວອ້າງເຖິງຜົນປະໂຫຍດຢ່າງຖ້ວມລົ້ນຂອງມະຫາຊົນທີ່ຢາກເຫັນການສົ່ງຜູ້ຮ້າຍຂ້າມ ແດນນີ້ ທາງການສະຫະລັດຕ້ອງການໂຕທ້າວ Hamza ໃນຂໍ້ຫາຕ່າງໆທີ່ຮວມທັງສົມຮູ້ຮ່ວມຄິດ ເພື່ອສ້າງຕັ້ງຄ້າຍຝຶກແອບພວກກໍ່ການຮ້າຍຂຶ້ນ ທີ່ລັດ Oregon ໃນພາກຕາເວັນຕົກສຽງ ເໜືອຂອງສະຫະລັດ ນອກນັ້ນແລ້ວ ຜູ້ກ່ຽວຍັງຖືກກ່າວຫາວ່າຊ່ອຍໃນການລັກພາໂຕປະ ກັນ 16 ຄົນ ຮວມທັງຊາວອາເມຣິກັນ 2 ຄົນ ທີ່ປະເທດເຢເມນໃນປີ 1998 ມີ 4 ຄົນເສຍ ຊີວິດໃນເຫດການຈັບໂຕປະກັນດັ່ງ ກ່າວ